open-index/open-wikipedia-markdown huggingface dataset:
Nesna lærerhøgskole

**Nesna lærerhøgskole** var en høgskole for lærerutdanning på Nesna i Nordland. Skolen ble etablert som *Nesna offentlige lærerskole* i 1918 og ble i 1994 reorganisert som Høgskolen i Nesna.

Etter at Ivar Hjellvik kom til Nesna som sogneprest i januar 1918 lyktes det ham på overraskende kort tid å etablere en offentlig lærerskole i bygda, og samme høst startet første kull med Hjellvik som rektor: en klasse med 1-årig småskolelærerutdanning og en klasse 3-årig lærerutdanning. Saken var overmoden etter vedtak i fylkestinget i 1916, og stedet var egnet, i og med at det tidligere hadde vært amtsskole på Nesna. Skolen het Nesna lærerskole fra 1967 og Nesna lærerhøgskole fra 1981.

Skolen utvidet med førskolelærerutdanning i 1973. 

## Litteratur
* *Nesna lærarskole femti år : 1918-1968*. Redigert av Sigurd Arnekleiv mfl. Nesna, 1968. 254 sider
* hinesna.no: ''Hvordan Nesna lærerskole ble til
Polykarbonat

**Polykarbonat** (PC) er en transparent termoplast med eksepsjonell holdbarhet.

Polykarbonat selges oftest som «uknuselig plast» under navnet «Hammerglass», «Makrolon» eller «Lexan» og brukes til butikkvinduer og dørvinduer som skal være støt-, spark- og slagsikre. Den brukes også blant annet til visirer, maskindeksler, flyvinduer, CD-er, kofferter, drivhus og andre produkter som må være holdbare og transparente.

Polykarbonat er lett å forveksle med akrylglass, men man kan skille dem gjennom å bøye materialet. Akrylglasset vil da brytes av mens polykarbonatet føyer seg.

## Se også
*Termoplast
*Polymer
Rennae Stubbs

**Rennae Stubbs** (født 26. mars 1971 i Sydney i New South Wales) er en australsk tennisspiller.

Stubbs har vunnet seks Grand Slam-turneringer, fire i double og to i mixeddouble. Sammen med Lisa Raymond har hun vunnet Australian Open, US Open og Wimbledon. Paret ble i 2001 kåret som ITF World Champion i damedouble. Stubbs har også en doubleseier i Wimbledon sammen med Cara Black fra Zimbabwe.

Stubbs deltok på det australske Fed Cup-laget i årene 1992&ndash;96, 1998&ndash;2000, 2002 og 2004. Hun har totalt spilt 31 Fed Cup-kamper hvorav hun har vunnet 19.

## Grand Slam-titler
*  **[[Australian Open]]:**
** Double damer – 2000 (sammen med Lisa Raymond)
*   **[[Wimbledon (tennis)|Wimbledon]]:**
** Double damer – 2001 (sammen med Lisa Raymond)
** Double damer – 2004 (sammen med Cara Black)
*  **[[US Open (tennis)|US Open]]:**
** Mixeddouble – 2000 (sammen med Jared Palmer)
** Double damer – 2001 (sammen med Lisa Raymond)
** Mixeddouble – 2001 (sammen med Todd Woodbridge)

## Referanser


## Eksterne lenker
*
Erling Sagedal

**Erling Sagedal** (1929–1987) var en norsk psykiater og abortmotstander. 

Han tok medisinsk embetseksamen i Bergen i 1956 og spesialisering i psykiatri i 1963. Sagedal var ansatt to år ved Lier sykehus inntil han i 1959 ble ansatt ved Kristiansand Sanitetsforenings Klinikk for nervøse, hvor han arbeidet til 1972. Han ble overlege ved Mannsavdelingen på Eg sykehus i 1972 og var administrerende overlege samme sted fra 1973 til 1987. 

I 1974 startet han Folkeaksjonen mot fri abort, som var i virksomhet til tidlig på 1980-tallet. 

Sagedal hadde også folkevalgte verv i Kristiansand bystyre, Vest-Agder fylkesting og i KS.

Sagedal er hovedforfatter (redaktør) for boken: "Eg sykehus 100 år. 1881-1981", 1981

## Kilder
* Michelsen, Paul Güttner. 
* Pettersen, Ernst.'
* Sagedal, Erling'Eg sykehus 100 år, 1881-1981'
Vic Morrow

**Victor Morozoff**, best kjent som **Vic Morrow** (1929–1982) var en amerikansk skuespiller kjent fra en rekke filmroller. 

## Karriere
Morrow ble født i bydelen The Bronx i New York. Han droppet ut av High school i en alder av 17 for å verve seg til US Navy.

Morrow hadde sin første filmrolle i ungdomsfilmen *[[Vend dem ikke ryggen]]* (1955). I denne spilte han rollen som den kriminelle eleven Artie West. Året etter hadde han en birolle i westernfilmen *[[Hyllest til en ond mann]]*. Etter det fulgte fremtredende roller i filmer som *[[King Creole]]* (1958), **' (1969), ''[[Dirty Mary Crazy Larry]]'' (1974), ''[[Bjørnegjengen]]'' (1976), ''[[The Evictors]]'' (1979), ''[[Great White]]'' (1981) og ''[[På grensen til det ukjente|Twilight Zone: The Movie]]'' (1983). Ham omkom under innspillingen av sistnevnte.  

Morrow tv-debuterte i 1956 i en episode av ''The Millionaire'' (1956). Fra 1962 til 1967 hadde han en fast rolle i serien ''[[Combat!]]'' og i den kortlivede serien ''B.A.D. Cats'' (1980). Han hadde ut over dette gjesteopptredener i kjente serier som blant annet ''[[Alfred Hitchcock presenterer|Alfred Hitchcock Presents]]'' (1957), ''[[The Rifleman]]'' (to episoder, 1958–1959), ''[[Bonanza]]'' (to episoder, 1960–1961), ''[[Hawaii Five-O]]'' (1971), ''[[Mannix]]'' (1971), ''[[The F.B.I.]]'' (to episoder, 1971–1973), ''[[McCloud]]'' (1972), ''[[Ironside]]'' (1972), **' (1972), *[[The Streets of San Francisco]]* (1973), *[[Police Story (TV-serie)|Police Story]]* (1973–1974), *[[Charlie's Angels]]* (to episoder, 1978–1980), *[[Magnum, P.I.]]* (1981) og *[[Fantasy Island]]* (1982). Han medvirket også i miniserier som *Captains and the Kings* (1976), ''Røtter'' (1977) og *The Seekers* (1979), samt i en rekke tv-filmer, deriblant *Travis Logan, D.A.* (1971), *[[Den sterkes rett]]* (1972), *The* *Weekend Nun* (1972), *The California Kid* (1974), *Nightmare* (1974), og *The Night That Panicked America* (1975). 

Han hadde både regi, manus og var produsent på den mindre kjente filmen *Deathwatch* (1965). I tillegg hadde han regi på noen episoder av *[[Combat!]]* hvor han selv spilte en rolle. 

## Familie
Morrow hadde to barn med skuespillerinnen Barbara Turner, deriblant skuespilleren Jennifer Jason Leigh.

## Dødsfall
Morrow døde i en ulykke i 1982, som skjedde under innspillingen av grøsseren *[[Twilight Zone: The Movie]]*. Han og to mindre barn, som han holdt i armene, ble truffet av rotorbladene på et styrtende helikopter. Regissør John Landis ble tiltalt for uaktsomt drap, men frikjent i 1987.

## Referanser


## Eksterne lenker
*
Veresjtsjagino

**Veresjtsjagino** (russisk: Вереща́гино) er en by i Perm kraj i Russland. Den ligger rundt 120&nbsp;km vest for Perm. Innbyggertall: 22&nbsp;832 (folketelling 2002), 24&nbsp;129 (folketelling 1989).

Den ble grunnlagt i 1898 som en bosetning for arbeidere under byggingen av jernbanestasjonen *Otsjorskaja* (russisk: Очёрская) på Perm &ndash; Vjatka-jernbanen. I 1904 ble navnet endret til *Voznesenskaja* (russisk: Вознесенская), og i 1916 til Veresjtsjagino (etter maleren Vasilij Veresjtsjagin som var her i 1904). Bosetningen fikk innvilget bystatus i 1942.

## Referanser
Sopor

***Sopor*** er en svensk filmkomedie fra 1981, regissert av Tage Danielsson. Filmen er en satire over datidens svenske politikk. 

## Handlingen
En mandagsmorgen okkuperer en gjeng barn fra Farsta kongehuset og holder kongen i husarrest på slottet. Dette gjør de for å få oppmerksomhet for sitt syn på samfunnet. Den bare treårige prinsessen Victoria står bak de samme synspunktene som barna og framstår som et av de klokeste menneskene i hela filmen.

Karikaturer av samtidige politiker og andra samfunnsdebattanter, spilt av ulike skuespillere, opptrer i filmen og kommenterer de politiske implikasjonene av barnas oppførsel på et komisk overdrevet måte av partienes egentlige meninger. Massemedia parodieres også: til tross for at barnenes okkupasjon av slottet fortsetter, er hovednyheten på TV att man ved kontrollmåling har kommet fram til at avstanden mellom Björn Borgs og Ingemar Stenmarks leiligheter i Monaco er et annet enn man tidigere hadde trodd.

Også samtidens politiske foreteelser kommenteres, for eksempel driver man med folkeavstemningsinstituttet med tanke på att folkeavstemning om kjernekraft i Sverige hadde hatt tre ulike linjer (valgalternativ) og derfor ikke resultert i noe klart beskjed om folkets mening; i filmen holder man folkeavstemning om monarkiets være eller ikke være, og en av de tre linjene angir en «arvelig republikk» med prinsesse Victoria som president.

## Rolleliste

## Filmmusikk
* *Sov du lille svensk*, komponist Gunnar Svensson, tekst Tage Danielsson, framføres instrumentalt av Jan Allan, sang Annica Risberg, Bo Andersson, Gunnar Svensson, Margit Svensson, Solveig Faringer og Grynet Molvig 
* *Sjungom studentens lyckliga dag (Studentsang)*, komponist Prins Gustaf, tekst Herman Sätherberg, sang Tommy Körberg 
* *[[Kungssången]] (Ur svenska hjärtans djup)*, komponist Otto Lindblad, tekst Talis Qualis 
* *Marcia Carolus Rex*, komponist Wilhelm Harteveld, instrumental. 
* *Rapportvinjett*, kompositör Monica Dominique, instrumental.
* *La Marseillaise ([[Marseljäsen]])*, komponist og fransk tekst fra 1792 Claude Joseph Rouget de Lisle, svensk tekst fra 1889 Edvard Fredin, instrumental.
* *Eleonoras kuplett*, komponist Gunnar Svensson, tekst Tage Danielsson, sang Hjördis Petterson, Grynet Molvig og Lena Nyman 
* *Symfoni, nr 88, Hob. I:88, G-dur*, komponist Joseph Haydn, avsnitt av symfonien fremføres instrumentalt  
* * Ingen behöver SOPOR, men SOPOR behöver dig*, komponist Gunnar Svensson, tekst Tage Danielsson
* *Kungliga Södermanlands regementes marsch*, komponist Carl Axel Lundvall, instrumental.
* *Systembolagets festmarsch*, komponist Charles Redland, instrumental.
* *Kungliga Signalregementets marsch*, komponist Axel Bergström, instrumental.

## Referanser


## Eksterne lenker
*
Nabil Amr

**Nabil Amr** (født 1947 i Dura, Hebron) er en palestinsk diplomat og politiker. Han var i 2003 informasjonsminister i Mahmoud Abbas' regjering og før det minister for parlamentariske saker i Arafats regjering. Han har gjort seg kjent som en pragmatiker og har stått i spissen for krav om reformer av selvstyremyndighetene i Palestina. Han har flere ganger uttrykte seg kritisk til Arafats lederstil, og senere også til Abbas.

Amr var på begynnelsen av 1990-tallet palestinsk ambassadør i Russland. Han ble innvalgt i Palestinas lovgivende forsamling i 1996. Utover 1990-tallet og 2000-tallet var han politisk rådgiver, minister, forhandler og parlamentsmedlem. I perioden 2006-07 var han rådgiver for president Abbas og fra 2008 til 2009 palestinernes ambassadør i Kairo.

I 2004 ble Amr banket og skutt i ene beinet av en ukjent bande, men ble ikke livstruende skadet.

## Bakgrunn
Amr er utdannet innen juss og media ved Universitetet i Damaskus i Syria. Han er forfatter av tre bøker: *Testimonies from the Battlefield*, (om krigen i Beirut), *1000 Days in Moscow*, (om Sovjetunionens fall) og *The Days of Siege and Love*. Han er grunnleggeren av avisa al-Hayat al-Jadida og var i 10 år leder for radiokanalen Voice of Palestine.

## Referanser
Bill Evans (saksofonist)

**Bill Evans** (født 9. februar 1958 i Illinois i USA) er en saksofonist og jazzmusiker

## Prosjekter
Siden han på 80-tallet spilte med Miles Davis og John McLaughlin har Bill Evans både satset sterkt på eget band og prosjekter samt turnert med en haug av profilerte jazzstjerner som Herbie Hancock, Lee Ritenour, Dave Grusin og John Scofield. Mick Jagger og Willie Nelson har han også spilt med. Men først og fremst har han utviklet sitt eget band og sin egen særegne sound og musikalske landskap gjennom bandprosjektene Soulgrass og Soulbop. Han har gitt ut 14 soloplater, hvorav flere har mottatt priser og utmerkelser og hatt svært gode salgstall til jazz å være.

## Stil
Bill Evans er en utrolig spennende sjangerblander. Med utgangspunkt i bop og elektronisk grenseoverskridende jazz dyrker han nye landskap. En akustisk groove og americanainspirert jazz har blitt noe av hans og bandet Soulgrass’ varemerke på de siste års album og konserter. Albumet Soulgrass (2005) og The Other Side of Something (2007) med fantastiske musikere som Bruce Hornsby (piano), Béla Fleck (banjo), Sam Bush (mandolin) og Jerry Douglas (dobro) gjorde oppsikt i vide musikalske kretser, og hans konserter er også utrolig groovy og publikumsvennlige.

## Referanser


## Kilder
* Canal Street
* 

## Eksterne lenker
*
Bevegelsesfrihet

**Bevegelsesfrihet** for en statsborger innebærer at man generelt sett har rett til å forlate den staten man befinner seg i, reise til et sted hvor man er velkommen, og kunne komme tilbake til den samme staten hvis man har all nødvendig dokumentasjon tilgjengelig. Ikke minst skal det gi statsborgeren muligheten til å reise til, bosette seg i, og/eller jobbe hvor man vil i staten uten at myndigheter griper inn. Flere land behandler dette konseptet som en menneskerett, og har implementert det i grunnloven.
Hadera

**Hadera** (hebraisk:  Ḥadera; arabisk:  Al-Ḫuḍayraḧ, El-Khdera) er en by i Haifa-distriktet i Israel, omtrent midt imellom de større byene Tel Aviv-Jaffa og Haifa. Siden byen ble dannet i 1890, har befolkningen økt betraktelig grunnet tilflyttende østeuropeiske sionister fra organisasjoner av typen Hovevei Zion. Innbyggertallet er 79&nbsp;400 (2008). I byens sentrum ligger det en synagoge, samt rester av et arabisk vertshus, som fulgte med på kjøpet av landområdet og fungerte som pionerenes første tilholdssted.

Navnet Hadera kan stamme fra det arabiske ordet *khadra*, som betyr «grønn».

## Referanser


## Eksterne lenker
*
Tynda

**Tynda** (russisk: Ты́нда) er en by i Amur oblast i Russland. Den ligger ved elva Tynda (i Amurs nedbørsfelt), rundt 600&nbsp;km nordvest for Blagovesjtsjensk. Innbyggertall: 40&nbsp;094 (folketelling 2002).

Tynda ble første gang nevnt som et migreringssenter i 1907-1908. Stedet som ble opprettet i 1917, er et viktig knutepunkt på Bajkal-Amur-jernbanen. Jakutsk-banen, som er under bygging, starter i Tynda. Tynda lufthavn ligger 16&nbsp;km nord for byen.  

Byen har en betydelig befolkning av nordkoreanere. Tynda fikk bystatus i 1975.

## Referanser


## Eksterne lenker
* 
*
Zavitinsk

**Zavitinsk** (russisk: Завити́нск) er en by i Amur oblast i Russland. Den ligger 140&nbsp;km øst for Blagovesjtsjensk. Innbyggertall:  (folketelling 2002).

Zavitinsk flybase ligger 9&nbsp;km nordøst for byen.

## Referanser

## Eksterne lenker
*
Belogorsk (Amur oblast)

**Belogorsk** (russisk: Белого́рск) er en by i Amur oblast i Russland. Den ligger ved elva Tom (ei sideelv til Zeja), rundt 100&nbsp;km nordøst for Blagovesjtsjensk.

Belogorsk ble grunnlagt i 1860 som *Aleksandrovskoje*, og i  1926 ble den gitt bystatus og nytt navn: *Aleksandrovka*. I 1931 ble navnet igjen endret, til *Krasnopartizansk*, og i 1936 igjen til *Kujbysjevka-Vostotsjnaja*. Den fikk til slutt sitt nåværende navn, Belogorsk, i 1957.

## Demografi
Befolkningsutvikling:
:

## Referanser


## Eksterne lenker
*
Bill Evans

**Bill Evans** er navnet til flere personer:

*Bill Evans (pianist) (1929-1980), amerikansk jazzpianist.
*Bill Evans (saksofonist) (f. 1958), amerikansk saksofonist og jazzmusiker.
Den store Gatsby (1974)

***Den store Gatsby*** (originaltittel: *The Great Gatsby*) er en amerikansk romantisk dramafilm fra 1974 regissert av Jack Clayton og med manus av Francis Ford Coppola. Hovedrollene spilles av Robert Redford og Mia Farrow, mens sentrale biroller spilles av Sam Waterston, Bruce Dern, Karen Black, Scott Wilson og Lois Chiles. Filmen er basert på en roman med samme tittel skrevet av F. Scott Fitzgerald. Boka har blitt filmatisert to ganger tidligere. 

Filmen ble en moderat suksess, men ble ikke så godt mottatt av anmelderne.

## Handling
Handlingen er lagt 1920-årene, årene før det store krakket i 1929. Den steinrike oppkomlingen og tilbaketrukne gangsteren Jay Gatsby forsøker å fastholde sin fortidige kjærlighet til den nå gifte Daisy. Den bortskjemte Daisy hadde tidligere sviktet ham fordi han var fattig og giftet hun seg derfor med den rike og brutale Tom Buchanan. Etter hvert begynner det å se ut som om ting går Gatsbys vei, og Daisy begynner å tilbringe mer tid sammen med ham og imponeres over hans rikdom. Forholdet får voldsomme konsekvenser.

## Om filmen

### Popularitet og økonomi
*Den store Gatsby* ble en moderat kommersiell suksess i USA. Den innbragte $26,5 millioner i USA i 1974, og ble sett av drøyt 14 millioner. Ifølge The Numbers havnet den på en 16-plass over de mest innbringende filmene i USA i 1974.

Produksjonskostnadene var på ca $7 millioner.

### Anmelderne
Den ble ikke så godt mottatt av kritikerne, noe som gjenspeiles i at den har kun fått 39 % på Rotten Tomatoes.

### Priser
Den vant to Oscar-statuetter i kategoriene kostyme og musikk. Den vant samme år tre BAFTA-priser – for regi, foto og kostume. Den ble samme år også tildelt en Golden Globe for beste kvinnelige birolle (Karen Black).

## I rollene
* Robert Redford – Jay Gatsby 
* Mia Farrow – Daisy Buchanan 
* Bruce Dern  – Tom Buchanan 
* Karen Black  – Myrtle Wilson 
* Scott Wilson  – George Wilson 
* Sam Waterston  – Nick Carraway 
* Edward Herrmann  – Klipspringer 
* Sammy Smith  – Comic
* Kathryn Leigh Scott  – Catherine 
* Vincent Schiavelli  – Thin Man 
* Roberts Blossom  – Mr. Gatz 
* Lois Chiles  – Jordan Baker 
* Beth Porter  – Mrs. McKee 
* Howard Da Silva  – Meyer Wolfsheim 
* Patsy Kensit  – Pammy Buchanan 
* John Devlin  – Gatsby's Bodyguard

## Andre filmatiseringer
* *The Great Gatsby*, en filmatisering fra 1926 regissert av Herbert Brenon. En stumfilm som antas å ha gått tapt.
* *[[The Great Gatsby (1949)|The Great Gatsby]]*, en versjon fra 1949 regissert av Elliott Nugent.
* *The Great Gatsby*, en TV-film fra 2000 regissert av Robert Markowitz.
* The Great Gatsby, en versjon fra 2013 regissert av Baz Luhrmann, med Leonardo Dicaprio i hovedrollen.

## Referanser


## Eksterne lenker
*
Svobodnyj

**Svobodnyj** (russisk: Свобо́дный) er en by i Amur oblast i Russland. Den ligger ved elva Zeja, rundt 130&nbsp;km nord for Blagovesjtsjensk. Innbyggertall: 63&nbsp;889 (folketelling 2002).

Bosetningen ble grunnlagt i 1910 som *Aleksejevsk* og fikk bystatus i 1912. Navnet ble endret til Svobodnyj i 1917. 

## Eksterne lenker
* 
* Swobodny auf ''mojgorod.ru'' (russisk)
Sin egen fiende

***Sin egen fiende*** (originaltittel: *The Great Santini*) er en amerikansk dramafilm fra 1979 regissert av Lewis John Carlino. Filmen handler om en amerikansk familie som sliter under farens autoritære stil. Han er yrkesmilitær og overfører den autoritære stilen til familien. Hovedrollene spilles av Robert Duvall, Blythe Danner og Michael O'Keefe. Filmen er basert på Pat Conroy roman *The Great Santini* (1976).

Filmen ble godt mottatt av anmelderne, men ble ingen publikumsuksess.

## Handling
Bull Meechum er en suksessfull yrkesmilitær og familiefar som har problemer med å skille mellom det militære og familien. Han opptrer veldig autoritært og er til tider bøllete overfor familien Han behandler sine barn som en militærtropp. Konflikten mellom ham og hans eldste sønn blir særlig markant.

## Om filmen
### Popularitet og økonomi
*Sin egen fiende* ble ingen publikumssuksess i USA hvor den kun innbrakte $4,7 millioner.

### Anmelderne
Den fikk gode kritikker, noe som gjenspeiles i at den har oppnådd såpass som 94% på Rotten Tomatoes. Duvalls rolleprestasjon ble særlig berømmet.
### Priser
Den vant en pris både ved Kansas City Film Critics Circle og en ved Montreal World Film Festival (begge til Robert Duvall). Den ble nominert til to Oscar-priser og en Golden Globe.

## I rollene
(utvalg)
*Robert Duvall – Oberst Bull Meechum
*Blythe Danner – Lillian Meechum
*Michael O'Keefe – Ben Meechum
*Lisa Jane Persky – Mary Anne Meechum
*Julie Anne Haddock –  Karen Meechum 
*Brian Andrews –  Matthew Meechum 
*Stan Shaw –  Toomer Smalls

## Referanser


## Eksterne lenker
*
Bazhong

**Bazhong** (kinesisk: 巴中; pinyin: *Bāzhōng*; Wade-Giles: *Pā-chūng*) er et byprefektur i den kinesiske provins  Sichuan. 

Det er på 2.301 km², og har 3&nbsp;561&nbsp;000 innbyggere, hvorav 455.000 i dets urbane senter.

## Administrative enheter
Byprefekturet Bazhong har jurisdiksjon over ett distrikt (区 *qū*) og 3 fylker (县 *xiàn*).

## Eksterne lenker
* Offisielle nettside  
* Infoside 
* Kart over Bazhong  
* Panoramabilder fra Bazhong 
* Cliffside Statues of Nankan
* Nankan moya zaoxiang
Dazhou

**Dazhou** (Forenklet kinesisk: 达州; tradisjonell kinesisk: 達州; pinyin: *Dázhōu*; Wade-Giles: *Tá-chōu*) er et byprefektur i den kinesiske provins Sichuan.

## Administrative enheter
Byprefekturet Dazhou har jurisdiksjon over ett distrikt (区 *qū*), ett byfylke (市 *shì*) og 5 fylker (县 *xiàn*).

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Eksterne lenker
* Offisielle sider 
* Dazhou 
* Kart over Dazhou
Deyang

**Deyang** (forenklet kinesisk: 德阳; tradisjonell kinesisk: 德陽; pinyin: *Déyáng*) er et byprefektur i den kinesiske provinsen Sichuan.

## Kulturminner
Konfuciustempelet i Deyang (*Deyang wenmiao*, 德阳文庙) ble i 2001 oppført på Folkerepublikken Kinas liste over kulturminner.

Byprefekturet er dessuten kjent for et vinbryggeri kalt *Jiannanchun* i byfylket Mianzhu og for museet og det arkeologiske utgravningsfeltet *[[Sanxingdui]]* i byfylket Guanghan om den gamle *shu-kulturen*. Det ble avdekket og utviklet fra 1986. Det har også en vakker innsjø ved navn Jinghu-sjøen.

## Administrative enheter
Byprefekturet Deyang har jurisdiksjon over ett distrikt (区 *qū*), 3 byfylker (市 *shì*) og 2 fylker (县 *xiàn*).

## Samferdsel
### Jernbane
Baoji-Chengdu-jernbanen løper gjennom området. Den knytter Baoji i naboprovinsen Shaanxi til Chengdu i Sichuan.

### Vei
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Eksterne lenker
*  
* Infoside 
* Kart over Deyang 
* Foto fra Deyang hos ''Panoramio''
* Deyang wenmiao
Guang’an

**Guang'an** (Forenklet kinesisk: 广安; tradisjonell kinesisk: 廣安; pinyin: *Guǎng'ān*) er et byprefektur i den kinesiske provinsen Sichuan. 

## Administrative enheter
Byprefekturet Guang'an har jurisdiksjon over ett distrikt (区 *qū*), ett byfylke (市 *shì*) og 3 fylker (县 *xiàn*).

## Samferdsel
Kinas riksvei 212 løper gjennom området. Den begynner i Lanzhou i Gansu og fører sørover via Nanchong i Sichuan og ender i Chongqing.

## Annet
Byprefekturet var fødestedet til Deng Xiaoping.

## Eksterne lenker
*  
* Infoside 
* Fotos fra Guang'an hos ''Panoramio''
Linshui

**Linshui** kan peke til:
*Linshui, en by i provinsen Hebei i Kina
*Linshui, et fylke i byprefekturet Guang'an i provinsen Sichuan i Kina.
*Linshui, en gudinne i kinesisk folketro.
Meishan

**Meishan** (kinesisk: 眉山; pinyin: *Méishān*) er et byprefektur i den kinesiske provinsen Sichuan.

## Administrative enheter
Byprefekturet Meishan har jurisdiksjon over ett distrikt (区 *qū*) og 5 fylker (县 *xiàn*).

## Eksterne lenker
*  
* Infoside
* The 'San Su Ci' rock sculptures at the Meishan Hall, Sichuan 1980
Diva (film)

***Diva*** er en fransk romantisk drama-thriller fra 1981 regissert av Jean-Jacques Beineix. Hovedrollene spilles av Frédéric Andréi og Wilhelmenia Wiggins Fernandez. Manus er basert på en bok med samme tittel utgitt av Daniel Odier i 1979.

*Diva* ble meget godt mottatt av kritikerne.

## Handling
Jules er en ung mann som er voldsomt opptatt av opera, spesielt en svart, kvinnelig stjerne ved navn Cynthia. Da hun besøker Paris for å opptre, tar han det eneste kjente høykvalitets piratopptaket av hennes konsertopptreden. Senere kommer han tilfeldig i besittelse av et annet opptak som inneholder vitnemålet til en prostituert, som eksponerer en høytrankende politioffiser. Den prostituerte kvinnen rekker å kaste opptaket opp i bagen til Jules før hun blir myrdet. Jules må rømme for livet. Samtidig med dette får han stadig mere kontakt med operasangerinnen Cynthia.

## Om filmen
*Diva* ble på 1980-tallet ansett som en kultfilm og har blitt beskrevet som en "hypertrendy, halvsurrealistisk billedbok". Den var med å innlede en ny bølge av estetiserende franske filmer på 1980-tallet.

Den ble meget godt mottatt av anmelderne. Den amerikanske filmanmelderen Roger Ebert gav den toppkarakter og inkluderte den i sin eksklusive liste «Great Movies». De norske anmelderne var også positive. Blant annet gav *[[VG]]* og *[[Aftenposten]]* den terningkast fem.

Den ble ingen suksess i Frankrike til å begynne med, men ting endret seg i 1982, da den ble satt opp i USA med rosende omtale fra anerkjente filmkritikere.

Den ble tildelt flere filmpriser, inkludert fire César Awards.

## I rollene
* Frédéric Andréi: Jules
* Wilhelmenia Fernandez: Cynthia Hawkins
* Roland Bertin: Weinstadt
* Richard Bohringer: Gorodish
* Gérard Darmon: L' Antillais, leiemorder
* Dominique Pinon: Le Curé, leiemorder
* Chantal Deruaz: Nadia
* Jacques Fabbri: Jean Saporta, politileder
* Patrick Floersheim: Zatopek
* Thuy An Luu: Alba

## Referanser


## Eksterne lenker
*
Dramafilm

**Dramafilm** er en filmsjanger som for det meste omhandler mellommenneskelige og følelsesmessige forhold. Tema som rusmiddelavhengighet (inkludert alkoholisme), rasemessige fordommer, religiøs intoleranse, fattigdom, kriminalitet og korrupsjon kan være tema i dramafilmer, hvor rollefiguren gjennom én eller flere av disse kommer i konflikt med seg selv, andre eller samfunnet generelt.

Eksempler er filmer som *[[Christiane F. – Å være ung er for jævlig]]* (heroinavhengighet og prostitusjon), *[[Pianisten]]* (jødeforfølgelse), *[[Romper Stomper]]* (rasisme), *[[Tala! Det er så mørkt]]* (rasisme), *[[Gandhi (film)|Gandhi]]* (samfunn), *[[Fornuft og følelser (film)|Fornuft og følelser]]*, *[[A History of Violence]]*, *[[Apokalypse nå!]]*, ** og *[[Citizen Kane]]*.

Drama er trolig den meste brukte filmsjangeren. Den har som de fleste andre en rekke subkategorier som krigsdrama, romantisk drama, actiondrama osv. Et typisk krigsdrama er *[[Hjortejegeren]]*, et typisk romantisk drama *[[Den store Gatsby (film)|Den store Gatsby]]* og et typisk actiondrama *[[First Blood]]*. Dramaserier fra Sør-Korea kalles K-dramaer og har blitt svært populært siden 1990-årene.

## Eksterne lenker
*
Møtestedet

***Møtestedet*** (orgininaltittel: *Diner*) er en amerikansk dramakomedie fra 1982 med Steve Guttenberg, Daniel Stern og Mickey Rourke i noen av hovedrollen. Regi og manus er ved Barry Levinson. 

## Handling
Diner er en skildring av en ungdoms-guttegjeng i Baltimore 1959. En er gift, en er på nippet til å gifte seg, en har pengesorger, den enes venninne er gravid. De fleste på jentejakt på en kynisk måte, alle har problemer midt i lystigheten. Samlingspunktet for dem er den lokale snackbaren. Gjennomgangstema i filmen er overgangen til voksenlivet.

## Om filmen
*Diner* ble tildelt to mindre filmpriser i 1983. Den ble samme år nominert til Oscar i kategorien manus og en Golden Globe-nominasjon i kategorien beste film .

Filmen fikk gode kritikker og har oppnådd så mye som 96% på Rotten Tomatoes . Den ble en moderat kommersiell suksess og spilte inn $14 millioner på am. kinoer .

## I rollene
*Steve Guttenberg: Edward Simmons 
*Daniel Stern: Laurence Schreiber 
*Mickey Rourke: Robert Sheftell 
*Kevin Bacon: Timothy Fenwick, Jr. 
*Timothy Daly: William Howard 
*Ellen Barkin: Beth Schreiber
* Paul Reiser: Modell
* Kathryn Dowling: Barbara
* Michael Tucker: Bagel
* Jessica James: Mrs. Simmons

## Referanser


## Eksterne lenker
*
Suining (Sichuan)

**Suining** (Forenklet kinesisk: 遂宁; tradisjonell kinesisk: 遂寧; pinyin: *Sùiníng*) er et byprefektur i den kinesiske provins Sichuan. Suining har et areal på 5&nbsp;326 km² og ca. 3,72 millioner innbyggere (2002).

## Administrative enheter
Byprefekturet Suining har jurisdiksjon over 2 distrikter (区 *qū*) og 3 fylker (县 *xiàn*).

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Suining

**Suining** kan være:

*Byprefekturet Suining i provinsen Sichuan i Folkerepublikken Kina
*Fylket Suining i Shaoyang i provinsen Hunan i Kina
*Fylket Suining i Xuzhou i provinsen Jiangsu i Kina
André Nevstad

**André Nevstad** (født 12. mai 1972) er en norsk fotballeder og tidligere fotballspiller.

Han er den med flest kamper for Hødd (1988-2008, 683 kamper, 91 scoringer), kun avbrutt av
to sesonger med Molde FK (1993–94) som ga gull i Norgesmesterskapet i fotball for herrer 1994 (2 minutt som innbytter).
Han har fungert som daglig leder i Hødd (1999–).
Nevstad ble årets spiller i 1.-divisjon fra NISO (2004).

## Referanser


## Eksterne lenker
*
Doctor Zhivago

***Doctor Zhivago*** er en amerikansk romantisk periodedrama fra 1965, regissert av David Lean og basert på Boris Pasternaks roman av samme navn (*[[Dr. Zhivago]]*, 1957). Hovedperson er den russiske legen og poeten Zhivago som dras inn i de dramatiske begivenhetene i Russland i perioden 1913-22: den russiske revolusjon, første verdenskrig og den russiske borgerkrigen. I tillegg til de ytre begivenhetene har han et komplisert kjærlighetsforhold til Lara som han ikke er gift med. Rollen som dr. Zhivago spilles av Omar Sharif, Lara spilles av Julie Christie, hans kone av Geraldine Chaplin, og andre kjente skuespillere som Rod Steiger og Alec Guinness medvirker. 

Filmen fikk fem Oscar-priser og fem Golden Globe.

## Handling

Filmens handling utspiller seg i Russland i årene 1913-1922. Jurij Zhivago mister sine foreldre i meget ung alder og flytter inn hos venner av familien. Med årene blir han forelsket i familiens datter, Tonja. De gifter seg og får barn. Jurij er både poet og lege, og da revolusjonen bryter ut, får han etter hvert ansvaret for et større feltsykehus. Etter revolusjonen faller han i unåde og sendes i eksil til Ural, hvor han blir tvunget til å leve isolert. Der slites han mellom forpliktelsene til sin kone og sin store kjærlighet Lara.

## Om filmen
### Publikum og økonomi
Filmen ble en stor kommersiell suksess og spilte inn så mye som 111 millioner dollar i USA alene. Den ligger (per 2019) på en åttendeplass over de mest innbringende filmene i USA gjennom tidene. Summen den spilte inn tilsvarer 1,13 milliarder dollar i dagens pengeverdi (2018).

Filmen ble i hovedsak innspilt i Spania og Finland, og ble ikke tillatt vist i Russland før 1994. Produksjonskostnadene var på 11 millioner dollar.

### Anmelderne
Filmen fikk blandet mottakelse av kritikerne i sin samtid. Kritikken gikk blant annet ut på at filmen var for lang, samt påstander om at den trivialiserte de historiske hendelsene. Filmen har imidlertid blitt bedre behandlet i ettertid og har oppnådd 83 % på Rotten Tomatoes.

''VGs'' anmelder gav den terningkast fem.

### Priser
Filmen ble tildelt flere priser. Blant annet fem Oscar-priser (scenografi, musikk, foto, kostyme og adaptert manus) og fem *[[Golden Globes]]* (inkludert beste film). Den ble også nominert til Gullpalmen.

### Annet
Filmen finnes i ulike versjoner med så forskjellig spillelengde som 160- og 200 minutter.

Maurice Jarre komponerte filmmusikken, blant annet gjennomgangsmelodien «Lara's Theme».

## I rollene
(utvalg)
*Omar Sharif: Dr. Jurij Zjivago
*Julie Christie: Larissa (Lara) Antipova
*Alec Guinness: Gen. Jevgraf Zjivago
*Klaus Kinski: Kostojed Amourski
*Geraldine Chaplin: Tonja Gromeko
*Rod Steiger: Viktor Komarovskij
*Ralph Richardson: Aleksandr Gromeko
*Siobhán McKenna: Anna Gromeko
*Tom Courtenay: Pasja (Pavel) Antipov (Strelnikov)

## Referanser
 

## Eksterne lenker
*
.22 Short

**.22 Short** er en randtent patron for pistol. Den opprinnelige .22 randtente patronen ble omdøpt til .22 Short ved introduksjonen av .22 Long i 1871.

## Historie
Patronen stammer ifra den amerikanske borgerkrigen, og ble først brukt i en Smith & Wesson pistol som ble introdusert i 1857, og den ble patentert i 1860. Patronen er en av de eldste som fremdeles blir produsert idag.

## Bruk
.22 Short blir ofte brukt som billig lite støyende patron for trening og rekreasjon, selv om .22 Long Rifle er en mer populær patron til samme bruk. Den brukes i den Olympiske øvelsen 25 m pistol, 50 m pistol og tidligere også til 25 m silhuettpistol

## Se også
* .22 Long Rifle
* .22 Long
* Liste over patrontyper

## Referanser


## Eksterne lenker
*
Fushun

**Fushun** kan være:
*Byprefekturet Fushun i provinsen Liaoning i Folkerepublikken Kina
*Fylket Fushun i Fushun i provinsen Liaoning i Kina.
*Fylket Fushun i Zigong i provinsen Sichuan i Kina.
Britt

**Britt** er en kortform av kvinnenavnet *[[Birgitta]]*, som kommer av *Brigida*, den latinske formen av det keltiske navnet *Brighid*, med opprinnelse i de keltiske ordene *briganti*/*brig*, «høy, mektig» eller *brigh*, «styrke, kraft».

## Utbredelse

|}

Brit og Britt var populære navn på norske jentebarn på 1940- og 1950-tallet.

## Kjente personer med navnet
Personene i listen er ordnet kronologisk etter fødselsår.
* Brit Elisabeth Haagensli (født 1953), norsk skuespiller og sanger
* Maj Britt Andersen (født 1956), norsk sanger og artist
* Brit Pettersen Tofte (født 1961). langrennsløper
* Brit Bildøen (født 1962), norsk forfatter og lyriker
* Anne-Britt Gran, norsk teaterviter

## Annen bruk av navnet
* *Britt* var blant de femti vanligste navnene på kyr i Norge i 1988.

## Referanser


## Eksterne lenker
*
Richard Fraser

**Richard Fraser** er en canadisk rullestolcurlingspiller.

I 2002 var han med på det canadiske landslaget som fikk sølv i det første VM i rullestolcurling som ble arrangert. 

I 2004 fikk han tildelt Ottawas borgerpris *Civic Appreciation Awards* for sitt arbeide og frivillige innsats for jordbruket og jordbrukets interesser i Ottawa. Han er medlem av en rekke foreninger og organisasjoner innen jordbruksnæringen. 

## Resultater

## Eksterne lenker
* 
* 2004 Civic Appreciation Awards Recipients
Ngawa

**Ngawa** (Forenklet kinesisk: 阿坝; tradisjonell kinesisk: 阿壩; pinyin: *Ābà*) er et autonomt prefektur for tibetanerne og qiangene, ligger i den kinesiske provinsen Sichuan og er delvis i den østtibetanske kulturregionen Amdo, delvis regionen Gyarong som igjen tilordnes av mange til Kham. Ngawa har et areal på 83.201 km². Befolkningen var i 2000 på 847.468.

I mai 2008 ble området hardt rammet av jordskjelv; episenteret var i fylket Wenchuan.

## Administrative enheter
Det autonome prefektur Ngawa har jurisdiksjon over 13 fylker (县 *xiàn*).

## Etnisk sammensetning

## Litteratur
* Andreas Gruschke: *The Cultural Monuments of Tibet’s Outer Provinces: Amdo, vol. 2: The Gansu and Sichuan Parts of Amdo*, White Lotus Press, Bangkok 2001
Bruce McAninch

**Bruce McAninch** (født 26. mars 1950 i Strathroy) er en canadisk rullestolcurlingspiller og -trener. 

Han var aktiv både som spiller og trener i perioden 2002-05, og har vært med og bygge opp rullestolcurling som sport i Canada. Overfor det canadiske curlingforbundet har han vært teknisk rådgiver innen rullestolcurling. 

Ved siden av curlingen har han også vært lærer på high school, innen fagene matematikk og fysikk. 

## Resultater

## Eksterne lenker
*
* Profil hos Clean Air Champions
Otto Sundgot

**Otto Sundgot** (født 1951) er en norsk tidligere fotballspiller og -trener. Han hadde lenge klubbrekorden i antall spilte kamper for Hødd (1968-1988, 668 kamper, 183 scoringer), hadde et par sesonger som midtstopper i Viking FK (1975-76, 28 kamper, 1 scoring) der han fikk gull i 1. divisjon fotball for herrer 1975. Sundgot har seks landskamper for G-19 og én for U-21 landslaget (1969–70).

Han er far til fotballspillerne Arild Sundgot og Ole Bjørn Sundgot. Karrieren som trener innbefatter Hødd (1989-1990), Hareid Idrettslag, Sunndal IL, Hasundgot og Hauerseter fra Jessheim.

## Referanser


## Eksterne lenker
*
Elisa

:*For det finske teleselskapet, se [[Elisa Oyj]]; for analysen ELISA, se [[Enzymkoblet immunadsorberende analyse]]

*'Elisa** er et kvinnenavn som betyr «Gud er min ed» og et sjeldent mannsnavn som betyr «min Gud er frelse». I Bibelen er Elisa en mannlig profet, disippel og etterfølger av Elia. En kvinnelig navnebærer er den franske prinsessen [[Elisa Bonaparte]].

== Etymologi ==
Kvinnenavnet ''Elisa'' er en finsk og spansk kortform av ''Elisabet'', en engelsk og tysk kortform av ''Elisabeth'', en italiensk kortform av ''Elisabetta'' og en portugisisk kortform av ''Elisabete''. Alle disse navnene har opprinnelse i latinske ''Elisabeth'', fra greske Ἐλισάβετ (''Elisabet'') og videre fra hebraiske אֱלִישֶׁבַע (''Elisheva''), som betyr «Gud er min ed» eller «Gud har sverget».

Mannsnavnet ''Elisa'' er en variant av det latinske navnet ''Eliseus'', fra greske Ἐλισαιέ (''Elisaie''), videre fra det hebraiske navnet אֱלִישׁוּעַ (**Elishu'a*), som betyr «min Gud er frelse»

== Utbredelse ==
Mannsnavnet *Elisa* er nevnt i 52 vers i Bibelen, og er dermed blant de hundre oftest nevnte navnene i Bibelen.

*Elisa* er i dag svært lite brukt som mannsnavn.


|}

Kvinnenavnet *Elisa* har vært brukt i Norden siden 1400-tallet, med sterkest bruk i Norge på Vestlandet og i Sverige på 1800-tallet.

Navnet *Elisa* var vanlig i Norge i 1880-årene og hadde en popularitetstopp med 0,2 % i 1881.


Formen *Eliza* var vanlig i England på 1800-tallet.















































































|}

== Navnedag ==
*Elisa'' har navnedag i flere land, oftest 19. november, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Elisa Bonaparte (1777–1820), fransk prinsesse og søster av Napoleon
* Elisa Montés (født 1934), spansk skuespiller
* Elisa Servier (født 1955), fransk skuespiller
* Elisa Carrió (født 1956), argentinsk politiker og jurist
* Elisa Donovan (født 1971), amerikansk skuespiller
* Elisa Linda Sæther (født 1973), norsk-amerikansk maler
* Elisa Tovati (født 1976), fransk sanger og skuespiller
* Elisa Toffoli (født 1977), italiensk sanger
* Elisa Røtterud (født 1979), norsk journalist og programleder
* Elisa Sednaoui (født 1987), italiensk-fransk-egyptisk modell og filmskaper
* Elisa Di Francisca (født 1982), italiensk olympisk mester i fekting
* Elisa Mouliaá (født 1989), spansk skuespiller
* Elisa Shua Dusapin (født 1992), fransk-koreansk forfatter
* Elisa Longo Borghini (født 1991), italiensk profesjonell syklist

## Referanser


## Eksterne lenker
*
Hallbjørn Hasund

**Hallbjørn Hasund** (født 31. juli 1939, død 23. juli 1994) var en norsk fotballspiller.

Han spilte, som broren Kjetil Hasund, for Hødd (458 kamper og 133 scoringer, derav 72 kamper og to scoringer i 1. divisjon 1966-72), og figurerte på VGs «Årets lag» for 1. divisjon fotball for herrer 1966.

Hasund døde av kreft i 1994.

## Referanser
Kingsize (album)

***Kingsize*** er tredje albumet fra det britiske boybandet 5ive. Albumet, som ble utgitt i 2001, var 5ive sitt siste album. Senere samme år ble samlealbumet *[[Greatest Hits (5ive-album)|Greatest Hits]]* gitt ut. Bandet laget i samme år avskjedsvideoen «Closer To Me».

## Sporliste
# «Let's Dance» (Radio Edit)     
# «Lay All Your Lovin' On Me»     
# «Rock The Party»     
# «Closer To Me»     
# «Hear Me Now»     
# «Let's Get It On»     
# «Feel The Love»     
# «We're Going All Night (You Make Me High)»     
# «Take Your Chances On Me»     
# «Something in the Air»     
# «Breakdown»     
# «On Top of the World»     
# «C'mon C'mon»
# «World Of Mine»  
#*Skjult spor
# «12345»        
#*Skjult spor
# «The Heat»    
#*Skjult spor
# «All Around» 
#*Skjult spor

## Referanser
Emmanuelle (film)

***Emmanuelle*** er en fransk erotisk dramafilm fra 1974 med Sylvia Kristel i tittelrollen som Emmanuelle. Andre sentrale roller spilles av Alain Cuny og Marika Green. Regien er ved Just Jaeckin. Filmen er basert på den halvbiografiske romanen *Emmanuelle* fra 1967, forfattet av den thai-franske forfatteren Emmanuelle Arsan.

Filmen har fått flere oppfølgere.

## Handling
I denne første Emmanuelle-filmen er Emmanuelle den hjemmeværende kona til en fransk ambassadefunksjonær i Thailand. Av kjedsomhet blir hun involvert i forskjellige former for seksuell aktivitet. Hun har en rekke sexforhold med begge kjønn, til slutt med den aldrende Mario som har sin egen sexfilosofi og fungerer som hennes «guide» på området.

## Om filmen
Filmens softcore-erotikk vakte en del rabalder da den kom, og *Emmanuelle* ble en enorm publikumssuksess. Den skal kun ha kostet en halv million dollar å produsere men ha spilt inn 100 millioner dollar på verdensbasis.

*Emmanuelle* fikk en rekke oppfølgere. 

## I rollene
* Sylvia Kristel som Emmanuelle
* Alain Cuny som Mario
* Marika Green som Bee
* Daniel Sarky som Jean
* Jeanne Colletin som Ariane
* Christine Boisson som Marie-Ange

## Referanser


## Eksterne lenker
*
Leshan

**Leshan** (Forenklet kinesisk: 乐山; tradisjonell kinesisk: 樂山; pinyin: *Lèshān*) er et kinesisk byprefektur i provinsen Sichuan, ca. 130 km sør for Chengdu. Arealet er på 12&nbsp;826 km² og folketallet på knappe 3,48 millioner innbyggere (2004).

Der de tre elvene Minjiang, Dadu og Qingyi møtes er Leshans største severdighet. Det er kjempebuddhaen i Leshan, hogd ut av fjellsiden av buddhistiske munker mellom årene 719 og 803. Høyden er på 71 m, skuldrene er 28 m brede, og dette gjør den til verdens største statue av Buddha. Hodet alene har en høyde på 15 meter og en bredde på 10 meter. Ørene er syv meter lange og et fotballag han få plass på stortåen. 

Statuen ble til for å temme den farlige virvelstrømmen der elven Dadu rant ut i Minjiang. 

## Administrative enheter
Byprefekturet Leshan har jurisdiksjon over 4 distrikter (区 *qū*), ett byfylke (市 *shì*), 4 fylker (县 *xiàn*) og 2 autonome fylker (自治县 *zìzhìxiàn*).

## Eksterne lenker
* Billedgalleri for Leshan
Michael McCreadie

**Michael McCreadie** (født 24. februar 1946 i Glasgow) er en skotsk rullestolcurlingspiller. 

Hans handikapp skyldes sykdommen polio, som han fikk da han var 10 mnd gammel. 

Han har spilt på det skotske landslaget i rullestolcurling i en årrekke, og var skip under VM i 2007 og 2008, der Skottland fikk hhv. bronse og 7.-plass. Han har tidligere vært med og vunnet to VM på rad &ndash; i 2004 og 2005. 

Storbritannia er representert samlet i OL og Paralympics, Skottland stiller derfor ikke eget lag. McCreadie spilte i Paralympics i 2006 treer for Storbritannia, og fikk der sølv. 

I tillegg til rullestolcurling har deltatt som utøver eller coach i en rekke andre idretter for fysisk handikappede. Hans første internasjonale seier kom i 1971, der han vant EM i rullestolbasketball. To år senere fikk han bronse i VM i samme idrett, og i 1975 vant han igjen EM, denne gang i Frankrike. Han deltok i Commonwealth Games i 1970 og 74, med to sølv og en bronse fra 1974 som beste resultat. Han deltok da i basketball, svømming og friidrett. 

McCreadie har deltatt i tre paralympiske sommerleker; svømming i 1972, basketball, svømming og bowls i Canada i 1976 (to bronse), og basketball i Nederland i 1980. 

## Resultater

## Eksterne lenker
*
5ive (album)

***5ive*** er debutalbumet til det britiske boybandet 5ive, utgitt i juni 1997. Den beste plasseringen albumet fikk på Billboardlista var 27.-plass.  

## Sporliste
#«Slam Dunk (Da Funk)» (Denniz Pop, Max Martin, Jake, Herbie Crichlow) – 3:38
#«When the Lights Go Out» (Eliot Kennedy, Tim Lever, Mike Percy, J. McClaughlin, Five) – 4:11
#«Everybody Get Up» (Alan Merrill, Jake Hooker, Five, Herbie Crichlow) – 3:26
#«Got The Feelin'» (Richard Stannard, Julian Gallagher, J. Brown, S. Conlon, R. Breen) – 3:28
#«It's the Things You Do» (Max Martin, G. Shahin, Herbie Crichlow, Five) – 3:36
#«Human (The Five Remix)» (Jimmy Jam og Terry Lewis) – 3:48
#«Until the Time Is Through» (Max Martin, A. Carlsson) – 4:15
#«Satisfied» (Hawes, Beauvais, Five) – 4:13
#«Partyline 5-5-5 Online» (Denniz Pop, Jake, Herbie Crichlow, Five) – 4:22
#«That's What You Told Me» (W. Hector, L. Tennant, M. H. Hansen, J. Belmaati, Five) – 3:40
#«It's All Over» (Eliot Kennedy, Mike Percy, Tim Lever, Five) – 4:12
#«Don't You Want It» (Denniz Pop, Max Martin, Five) – 3:43
#«Shake» (Jake, Herbie Crichlow, Five) – 3:26
#«Cold Sweat» (Topham & Twigg, Five) – 4:06
#«Straight Up Funk» (Denniz Pop, Max Martin, Jake, Herbie Crichlow) – 3:58
#«My Song» (Denniz Pop, Jake, Herbie Crichlow, Five) – 3:53
*Skjult spor: «Switch» (Denniz Pop, Jake, Five) – 4:01

## Singler fra albumet
**Slam Dunk Da Funk*
**When The Lights Go Out/When The Lights Go Out UK Remix*
**Got The Feeling*
**Everybody Get Up*
**Until the Time Is Trough*
**It's the Things You Do* (kun utgitt i USA)

## Eksterne lenker
*
Invincible (album)

***Invincible*** er det andre albumet fra den britiske guttegruppen 5ive, utgitt i 2000. 2&nbsp;500&nbsp;000 album ble solgt verden over .

## Sporliste
#«If Ya Getting Down» &ndash; 2.59
#«Keep on Moving» &ndash; 3.17
#«Dont Wanna Let You Go» &ndash; 3:23
#«We Will Rock You» &ndash; 2:57
#«Two Sides to Every Story» &ndash; 3:27
#«You Make Me A Better Man» &ndash; 4:18
#«Invincible» &ndash; 4:10
#«It's Alright» &ndash; 4:16
#«Serious» &ndash; 3:22
#«How Do Ya Feel» &ndash; 3:30
#«Everyday» &ndash; 4:18
#«MR Z» &ndash; 2:50
#«Sunshine» &ndash; 3:22
#«Battlestar» &ndash; 4:06
#«Dont Fight It Baby» &ndash; 3:08
#«Keep on Movin' (The Five A Mix)» &ndash; 3:42

## Eksterne lenker
*
Tredje aliyah

**Tredje aliyah** refererer til den tredje bølge av jødiske immigranter som kom til Israel fra Europa som kom inspirert av sionistiske motiver mellom årene 1919 og 1923 (fra slutten av 1. verdenskrig til starten på den økonomiske krisen i landet). Et symbol på starten av tredje immigrasjon er båten «Roselan»s ankomst til havna i Jaffa den 19. desember 1919. Det var 650 nye immigranter og andre innbyggere som vendte tilbake til Israel ombord i båten. I løpet av denne perioden ankom rundt 35&nbsp;000 nye immigranter Israel, for det meste fra østeuropeiske land &ndash; av disse kom rundt 45&nbsp;% fra Russland, 31&nbsp;% fra Polen, 5&nbsp;% fra Romania og kun tre prosent fra Litauen.

Det mest fremtredende ved denne aliyahen var at mange av immigrantene som kom til landet mellom 1919 og 1921 var unge pioneere, mens andelen unge mennesker som kom de siste årene var betydelig mindre. Disse pioneernes viktighet var like stor som pioneerne som kom ved andre immigrasjonsbølge. Deres ideologi bidro en hel del til oppbyggingen av landet, og på den måten påvirket de sionismen og utviklingen av den jødiske bosetningen i landet Israel.

## Referanser
Norsk Anchorite Klubb

**Norsk Anchorite Klubb** ble stiftet i London den 15. mai 1944, etter et initiativ fra kong Haakon. Klubben beskrives som «et faglig og sosialt forum for personer med maritime interesser i Norge». Formålet er å fremme samhold og fellesskap «in the fine Spirit of the Sea». Klubben er inspirert av britiske *The Anchorites*, som ble stiftet i 1919. Kong Haakon og kronprins Olav var flere ganger gjester hos The Anchorites under sitt opphold i England under andre verdenskrig.

Klubben styres av et *Skipsråd*, en *Skipper* (styreformann), og «mannskaper» (medlemmer). Klubbens mannskaper er først og fremst ledende personer fra maritime næringer, embetsverk og marine. Klubbens daglige leder betegnes *Skriver*, og er siden mars 2025 Jon Meyer.

For å bli medlem, må man inviteres av et eksisterende medlem, og godkjennes av Skipsrådet. Det er en årlig medlemsavgift og i tillegg betaler medlemmene for middagen.

Til klubbens fire årlige middager inviteres en *Principal Guest*. Norsk Anchorite Klubb opplyser at blant annet stortingspresidenten, forsvarssjefen, generalinspektøren for Sjøforsvaret, den amerikanske og den britiske ambassadør, presidenten i Norges Rederiforbund, kringkastingssjefen, sjefredaktøren for *[[Dagens Næringsliv]]*, NHO-presidenten, flere statsråder, statssekretærer og stortingspolitikere har vært principal guests.

## Eksterne lenker

* «Kongens tause ankermenn», artikkel i *[[Dagbladet]]* mandag 14. april 2008
Ziyang

**Ziyang** kan være:
*Byprefekturet Ziyang i Sichuan i Folkerepublikken Kina
*Bydistriktet Ziyang i byprefekturet Yiyang i provinsen Hunan i Kina
*Bydistriktet Ziyang i byprefekturet Ankang i provinsen Shaanxi i Kina
*Subdistriktet Ziyang i bydistriktet Shangcheng i den subprovinsielle by Hangzhou i provinsen Zhejiang i Kina
Amtmann Meinichs gate (Oslo)

**Amtmann Meinichs gate** (3-19B, 2-20D) er ei gate på Sandaker i Oslo (bydel Sagene). Gata strekker seg fra Sandakerveien til Borger Withs gate. Navnet ble vedtatt i 1879, som en æresbevisning til amtmann Hans Thomas Meinich, som døde året før. Meinich (1819–78) ble amtmann i Søndre Bergenhus i 1860, og hadde samme embete i Christians amt fra 1869 til 1878. Amtmann Meinichs gate 20 er tegnet av Sverre Aasland i 1938.

## Referanser


## Kilder
* Oslo byleksikon

## Eksterne lenker
*